Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: felel meg az alkotmányosság követelményeinek. Itt is irányadó az Alkotmánybíróság 20/1990. (X. 4.) AB határozatában
Paragraph Index: 395

59. § (1) bekezdésében, illetve a 70/D. § (1) bekezdésében biztosított élethez, illetve az egészséghez való jogok összeütközése, az országgyűlési biztos vizsgálatot rendelt el. A vizsgálat megállapításai szerint a Jehova Tanúi vallási közösség tagjai a Bibliára hivatkozva — amely az emberi vér felhasználását tiltja — elfogadhatatlannak tartják emberi vérkészítmények gyógyításra való alkalmazását. Felvetődik, hogy a beteg alkotmányos személyiségi joga sérül-e, ha orvosi javaslat alapján, a közvetlen életveszélyre való tekintettel, hozzájárulása nélkül kap vérátömlesztést, illetve felelősségre vonható-e a kezelőorvos, amennyiben — a beteg egyértelmű kívánságának megfelelően — a vérátömlesztés elmaradása életveszélyt vagy a beteg halálát okozza. Az egészségügyről szóló 1972. évi II. tv. 49. §-ának (3) bekezdésében, illetve az 52. § (5) bekezdésében foglalt rendelkezéseiből következően a vérvételhez, illetve vérátömlesztéshez csupán a közvetlen életveszélyben nem lévő, cselekvőképes, felnőtt korú beteg esetében van szükség hozzájárulásra, kivéve, ha a szóban forgó gyógykezelést jogszabály alapján, kötelezően kell elvégezni. 1999/18/II. szám Az országgyűlési biztos a vizsgálat keretében felvilágosítást kért a népjóléti minisztertől arra nézve, hogy a készülő egészségügyi törvényben az itt felvetett kérdéssel kapcsolatban sor kerül-e, és milyen koncepció keretei között a jelenlegi rendelkezések esetleges megváltoztatására. A népjóléti miniszter tájékoztatása szerint a készülő új egészségügyi törvény kiemelt fontosságot tulajdonít a betegek jogainak, és külön alcímben foglalkozik a beteg önrendelkezési jogával. Ezen utóbb említett jog gyakorlása keretében a beteg szabadon döntheti el, hogy mely egészségügyi beavatkozások elvégzéséhez járul hozzá, illetve melyeket utasít vissza. Ezen rendelkezések jövőbeli — törvény szabta keretek közötti — érvényesülése folytán pedig végső soron megoldást — és ekként orvoslást — nyerhet a vallásszabadsághoz fűződő jog, és az élethez, illetve egészséghez való jog ez idő szerinti ellentmondásából adódó alkotmányos visszásság. Az országgyűlési biztos az adott helyzet tükrében nem látott indokot ajánlás, illetve egyéb további intézkedés megtételére. Az Országgyűlés a vizsgálat befejezése után 1997. december 15. napján fogadta el az egészségügyről szóló 1997. évi CLIV. törvényt, amelynek az 1998. évi július 1. napján hatályba lépő 15—19. §-ai részletesen meghatározzák a beteg önrendelkezési jogát, míg a törvény 20—23. §-ai szabják meg cselekvőképes, cselekvőképtelen, illetve korlátozottan cselekvőképes beteg esetében az egészségügyi ellátás visszautasítási jog kereteit. OBH 8680/1996. A panaszos a vele szemben ittas járművezetés miatt foganatosított rendőri intézkedés megalapozatlanságát sérelmezte, az általa — ismert elkövetővel szemben, könnyű testi sértés miatt — tett feljelentés alapját képező cselekménnyel összefüggésben. Az országgyűlési biztos általános helyettese az Alkotmány

Source: https://magyarkozlony.hu/hivatalos-lapok/66c4f249a6eb3ab597afbc4767dead739aff7499/dokumentumok/4644402bd738c4e1234c59ef130d85816aca6980/letoltes